b'\n_START_ARTICLE_\nJonas Collin Lundh\n_START_PARAGRAPH_\nJonas Collin Lundh (4. oktober 1825 i Holstebro \xe2\x80\x93 2. juni 1911) var en dansk officer._NEWLINE_Han var s\xc3\xb8n af toldforvalter C.F. Lundh og hustru Johanne f\xc3\xb8dt Brasen, blev student 1844 og sekondl\xc3\xb8jtnant i artilleriet 1846. Han deltog i Tre\xc3\xa5rskrigen 1848-50, blev 1850 elev i Den kongelige milit\xc3\xa6re H\xc3\xb8jskoles yngste klasse og 1853 premierl\xc3\xb8jtnant i Ingeni\xc3\xb8rkorpset, var til tjeneste navnlig ved Statens vejarbejder 1853-65, blev kaptajn 1863 og fik afsked 1865. Lundh blev karakteriseret oberstl\xc3\xb8jtnant 1886, var vejinspekt\xc3\xb8r i K\xc3\xb8benhavns Amt 1865-86, blev ansat i Overvejinspektoratet 1885, blev overvejinspekt\xc3\xb8r 1894 og var formand i Kommissionen for regeringens tilsyn med de elektriske sporveje. I den egenskab f\xc3\xb8rte han bl.a. tilsyn med Strandvejens Dampsporvej. Han var Kommand\xc3\xb8r af 2. grad af Dannebrogordenen og Dannebrogsmand.'